stanford-oval/wikipedia huggingface dataset:
מעגן מיכאל II (ספינה)
מהלך העבודה על הפרויקט > חבלים, מפרש ותורן

חבלי העבודה הם מהמרכיבים החשובים בעבודות ימאות ומפרשנות בכל כלי שיט. למרבית מהשימושים ב"מעגן מיכאל II" יועדו חבלים המיוצרים מחומרים טבעיים על מנת לשמור על נאמנות לחבלים שנמצאו בין שרידי הספינה. זאת בניגוד לגישה הנפוצה בענפי הימאות והשייט המודרניים, בהם נעשה שימוש בעיקר בחבלים העשויים מחומרים סינתטיים בעלי תכונות המתאימות לשימושים ייעודיים והם חזקים ועמידים יותר לאורך זמן. רוב מערכי החבלים בספינה מיועדים לשליטה בהנפת, קיפול וכיוון המפרש, קשירת העוגן והגה הספינה. החבלים שמשמשים לקשירת הספינה לרציף הם חבלי היקשרות סינתטיים מודרניים.
השאלות הנוגעות לתכנון מפרש הספינה העסיקו רבות את צוות העבודה, שכן חלק חשוב משאלות המחקר אשר להן קיוו למצוא מענה, נגענו ביכולת התמרון וההפלגה של כלי שיט מתקופה זו. על מנת לאשש או להפריך אפשרויות לנתיבי שייט משוערים על צוות התכנון היה להתאים לספינה מפרש אשר יישאר נאמן למקור ע"פ עדויות ארכאולוגיות (בעיקר ממחקר איקונוגרפי על בסיס ציורים פסיפסים, כדים וכדומה), ולבחון האם יוכל לענות על צורכי ההפלגה השונים. המפרש המתאים לנתיבי השייט השונים אמור לספק מספיק כח להנעה יעילה של כלי השייט, ובמקביל לאפשר הפלגה בכיוונים שונים ביחס לרוח. אחת משאלות החוקרים הייתה לבחון האם נמצאו בעת העתיקה שיטות הפלגה גם בזוויות המנוגדות לרוח (בעזרה כח עילוי), ולא רק הפלגה עם כיוון הרוח, הנחשבת פשוטה ופרימיטיבית, אך מוגבלת מאוד. לצורך כך תוכנן מפרש מרובע המתאים להפלגה עם הרוח, היכול להתקפל לצורת משולש היעילה בהפלגה ברוח "חדה" יותר. על אף שמרבית המפרשים בעת העתיקה יוצרו מבדים טבעיים כגון פשתה, הוחלט להזמין מפרש מודרני ממתפרת מפרשים מקצועית.
קביעת גובה התורן נעשה באמצעות מחקר סטטיסטי אשר אמד עשרות מקורות ומיצע מכולם יחסי אורך ספינה-גובה התורן, על מנת לתכנן את גובה התורן הסביר לכלי שיט מסוג זה.
מהלך העבודה על הפרויקט > הגה, משוטים ועוגן

לצורך היגוי הספינה נבנו שני "משוטי הגה" ארוכים, ידית המשוט מחוברת למוט אופקי הנמצא בסיפון ירכתי הספינה, בזמן ההפלגה להב המשוט מוכנס למים וסיבוב זוויתו במים יוצר לחצים המטים את כיוון הפלגת הספינה.
בנוסף נבנו כשישה משוטי עץ בצריף העבודה בעכו המשמשים בעיקר לתצוגה ולניסויי תימרון, אך אינם פרקטיים להנעת הספינה בים.
בנוסף שוחזר עוגן הספינה על פי העוגן שנמצא בין השרידים, העוגן עשוי ברובו מקורת עץ אחת העשויה מאותו עץ ממנו נבנתה הספינה, מוט העוגן מולא עופרת על מנת להגדיל את משקלו, ובעיקר כדי לדאוג לכך שה"ציפורן" תנחת ראשונה בקרקע ותינעץ בה ביעילות.
מהלך העבודה על הפרויקט > תוספות מודרניות

על אף השאיפה לבנות העתק נאמן לספינת המקור, בספינה המשוחזרת נעשה שימוש במספר אמצעים מודרניים, בעיקר למטרות בטיחות, שימור ונוחות. מלבד חומר המפרש שנתפר כאמור במתפרת מפרשים מקצועית, נעשה שימוש גם בצבע מסוג "אנטי-פאולינג", לצביעת החלק בתחתית הספינה אשר נמצא במגע קבוע עם מי הים על מנת לשמור על חלקי העץ מהצטברות אורגניזמים מזיקים כגון "בלוטי-ים" (Barnacle). האופן בו שומרה תחתית הספינה בעת העתיקה עדיין אינו ברור, אך הסברה היא כי נעשה שימוש בצבע טבעי אשר עורבבו בו מתכות שונות כמו נחושת. לספינה הותקנו משאבות שיפוליים, המשמשות לריקון מים מגוף הספינה המצטברים מגשם ומנזילות. על מנת שכלי השייט יוכל לקבל ממשרד התחבורה רישיון "כושר שייט" ואישור להפלגה בשעות החשיכה, הורכבו אורות ניווט כנדרש בתקנות השייט לכל סירת מפרש – אור לבן המופנה לכיוון הירכתיים, ירוק המסמן את דופן ימין ואדום לדופן שמאל. בנוסף צוידה הספינה בציוד בטיחות נוסף אשר החוק הישראלי מחייב כגון גלגלי הצלה, ציוד פירוטכני ועוד.
מהלך העבודה על הפרויקט > סיום העבודה והשקת הספינה

בתאריך 13 בדצמבר 2016 תמה מלאכת הבנייה לאחר עבודה של כשנתיים, ובאופן טרגי ימים בודדים אחרי פטירתו של פרופסור כהנוב, אשר ליווה את הפרויקט מתחילת דרכו בשנות ה-'80. הספינה הועלתה על מתקן תמיכה מפלדה באמצעות מנוף, ואיתו הועמסה על עגלה נגררת, כך הובלה באופן יבשתי עד למתחם מספנות ישראל בנמל הקישון שבחיפה. בחיפה הוכנסה הספינה לראשונה למי הים לצורך בדיקות ציפה והרטבת העץ החיצוני והפנימי על מנת לשפר את אטימותו למים, לאחר הניסוי הוחזרה הספינה לעכו. טקס ההשקה הרשמי נערך בתאריך 17 במרץ 2017 במעגן הדיג "שביט" בחיפה, בנוכחות פרופסור רון רובין נשיא אוניברסיטת חיפה, ומאות אורחים נוספים.
התנסות מעשית בשייט > הפלגות

כבר מרגע ההשקה החל צוות הספינה לתכנן אימוני הפלגה מסוגים שונים. האימונים היוו קרקע פורייה לניסויים והתנסויות במטרה להבין את אופני התמרון והשליטה בספינה, לאמן את הצוות בשימוש במערכות ובכלים השונים (עגינה, היגוי, כיוון המפרש וכדומה) ולהתנסות במצבי ים שונים.
אחד האתגרים העיקריים בהשטת כלי מסוג זה הוא בהיעדר אמצעי הנעה משני הנוח לתימרון במעגנות, בהן רוב הסירות עושות שימוש במנוע. על כן הוצאת והכנסת הספינה לרציף ההיקשרות שלה מותנה בהיעזרות בספינה נוספת אשר תגרור אותה באמצעות מנוע עד ליציאה לים פתוח. בראשית האימונים התמקד הצוות בתרגול השליטה במפרש, פרישתו, קיפולו וכיוונו בהתאם לרוחות המשתנות, ולכן הקפידו לצאת לים רק בימים בהם התחזית הייתה רגועה במיוחד ולהפלגות קצרות בתחום מפרץ חיפה.
עם הניסיון וצבירת הביטחון והאמון בכלי השייט שברשותם החל הצוות למתוח את גבולותיו כל הזמן.
לאחר מספר חציות של המפרץ בין חיפה ועכו, אימוני שייט בהפלגה ברוחות חזקות ותרגולי עגינה ולינה בספינה, צוות הספינה צבר ביטחון בהשטת הספינה והחל לתכנן פרויקטים בני מספר ימים, כשבאופק הוצב כיעד פרויקט הפלגה לקפריסין. הספינה יצאה לשני מסעות לאורך חופי הארץ, בהם בין היתר ביקרה בנמל יפו, בהרצליה, אשדוד, אשקלון ובמעגן מיכאל.
התנסות מעשית בשייט > הפלגה לקפריסין

לאחר תהליך צבירת הידע והניסיון החל צוות הספינה לתכנן מסע הפלגה לקפריסין. אימוני השייט השונים חיזקו את ההשערה כי טווח כושר ההפלגה היעיל של הספינה הוא בשייט עם הרוח, בלי יכולת "לחדד" יותר מ-90̊ לרוח, ועל כן יש לתכנן יציאה לים על פי הכרת משטר הרוחות בים התיכון, ועל פי תחזיות מזג אוויר מתאימות, כדי לוודא שהרוח תהיה עם כיוון ההפלגה הכללי. הספינה יצאה מישראל לקפריסין ב-26 בנובמבר 2018, בליווי יאכטה שהפליגה לצידה לצורכי בטיחות, ובשימוש ברוחות ה"שרקייה" המזרחיות האופייניות לתקופה. לאחר 72 שעות של הפלגה הגיע הצוות למעגן בלימסול, בערך פי 3 ממשך הזמן שלוקח ליאכטה מודרנית לצלוח מסע מסוג זה.
חוויית ההפלגה בספינה מסוג זה הייתה לא שגרתית אף לשייטים מנוסים. בספינה אין חדרים סגורים ("קבינות") ואין מטבח, מקרר או שירותים. מזג האוויר החורפי רק הוסיף לאתגר, שכן מרבית הארוחות תוכננו על בסיס בישול על גז, ואנשי הצוות ישנו בשקי שינה פתוחים בין המשמרות תחת כיפת השמיים. ההגעה לקפריסין לוותה בטקס חגיגי, עבודות תחזוקה ומנוחה, משם חזרו אנשים הצוות בטיסה לישראל. ב-26 בדצמבר, חזר הצוות לספינה על מנת לנצל "חלון זמן מטאורולוגי" של רוח מערבית קלה שתוכל להחזיר אותם בבטחה לחיפה. לאחר 24 שעות של הפלגה השתנתה הרוח והספינה המשיכה את דרכה לישראל בגרירה על ידי ספינת הליווי.
בסיום ההפלגה נקשרה הספינה במרינה שביט הסמוכה לנמל הדיג בקישון.
כיום הספינה עוגנת במרינה הרצליה .
היא משמשת בעיקר כהדגמה ימית למסגרות לימודיות שונות ומחקר נתיבי שיט בתקופתה.
התנסות מעשית בשייט > תחזוקה שוטפת

ספינות עץ דורשות עבודות תחזוקה רבות למניעת ריקבון ונזק, על כן העבודה על הרפליקה לא הסתיימה עם השלמת הבנייה, אלא ממשיכה להיעשות כל הזמן. אחת לתקופה הספינה עולה להספנה, לייבוש, ניקוי התחתית וצביעה מחדש. תהליך אשר עשוי להיות מסורבל ומעלה שאלות נוספות לגבי האופן בו עבודות מסוג זה נעשו בעת העתיקה. מלבד זאת יש להקפיד לצבוע את חלקי העץ החשופים על מנת לשפר את עמידותם, ולאתר חלקים רקובים שיש להחליף.
מסקנות הפרויקט

פרויקט "הספינה ממעגן מיכאל" על כל שלביו, ממציאת השרידים, הוצאתם, שימורם, חקירת הספרות והממצאים, תכנון ובניית ההעתק, אימוני השייט וההפלגות, ביססו ידע מחקרי רב על מגוון נושאים ארכאולוגיים והיסטוריים הנוגעים לאותה תקופה. הספרים והמאמרים שנכתבו על הספינה בעקבות הפרויקט שופכים אור חדש על יכולות הבנייה, השייט והסחר אשר היו קיימות לפני כ-2,400 שנים.
תהליך הבנייה ואתגרי שימור אחזקת הספינה הדגישו נקודות למחשבה הנוגעות לאתגרים והקשיים הרבים שהזדמנו לנגרים היוונים, לכוח העבודה שהיה נחוץ לבניית ספינת סחר מעץ ולשיטות העבודה הייחודיות שהועברו מדור לדור. פרויקט מסוג זה היווה אתגר הנדסי עצום אפילו בשימוש בכלי עבודה מודרניים, שנפרש על פני יותר משנתיים. העובדה שבים התיכון נבנו אלפי ספינות דומות מעידה על חוזקן הטכנולוגי של מעצמות התקופה.
ניסויי השייט בספינה מספקים מספר מסקנות מדעיות גם כן, לדוגמה, הופרכה ההשערה כי ניתן לשיט ספינה מסוג זה, עם מפרש מרובע, במעלה הרוח כפי שעושות סירות מפרש מודרניות. מסקנה זו מכריעה כי שייטי העבר הסתמכו באופן מוחלט על הבנת משטרי הרוחות ותופעות אקלים עונתיות על מנת לתכנן ולבצע הפלגות לכיווני סחר שונים. עדיין לא ברור כיצד הוכנסה והוצאה ספינה מסוג זה לנמלים שונים, והאם היה שימוש יעיל במשוטי עץ להזזת כלי שיט בעל מסה כה רבה.
צוות הספינה צלח מיילים רבים הבאים לידי ביטוי בניסיון ויכולת הפלגה טובה בספינה יוונית עתיקה.
כיום הספינה מוצגת בסמוך למוזיאון המזגגה בקיבוץ נחשולים.
לקריאה נוספת

Elisha Linder & Yaakov Kahanov, The Ma'agan Mikhael Ship: The recovery of a 2400 years of merchantman final report, Israel Exploration Soceity, Haifa University, 2003, Vol. I-II
אבנר הילמן, שחזור טכנולוגיות בניית ספינות עתיקות ויישומן בבניית הרפליקה (תעתיק) של הספינה העתיקה ממעגן מיכאל, חיבור לשם קבלת התואר "דוקטור לפילוסופיה", אוניברסיטת חיפה, 2018.
עדינה בן זאב, הספינה המקורית ממעגן מיכאל, עבודה לשם קבלת תואר מוסמך, אוניברסיטת חיפה, 2004.
הספינה העתיקה בתצוגה במוזיאון הכט חיפה
הפסיפס מחוקוק דוגמה לפריט איקונוגרפיה אחד מרבים ששימשו לשיחזור מבנה הספינה ופרופורציות מידותיה
תנור פחמים אשר שימש לריכוך גזעי העץ על מנת שיהיו נוחים לכיפוף ועיצוב.
תלמידי בית הספר לקציני ים עכו ממגמת מדעי הים, מתנסים בשיטות בנייה עתיקות בחדר המלאכה של בית הספר
תמונה מניסוי עגינה, ניתן לראות כי מרכז הכובד בציפורן גורם לכך שהעוגן ינחת במנח מתאים לנעיצתו בקרקע
קלאסי ומודרני - חלק מארגז כלי העבודה ששימש את צוות הבנייה בצריף הסירות בעכו
הספינה בהובלה לחיפה
הורדת הספינה למים במספנות ישראל
מפגש דורות – הספינה "מעגן מיכאל II" אל מול הליוויתנית "ה.ר. וינדמילר" של צופי ים בהפלגה מול חופי ת"א-יפו
מפגש דורות 2 - הספינה בהפלגה על רקע היאכטה "A" המפרשית הגדולה בעולם
"מטבח" הספינה
תיעוד אירוע ההפלגה ומצב הים ביומן הספינה
עבודות תחזוקה על מפרש הספינה עם ההגעה לקפריסין
הרפליקה הישראלית לצד "אחותה" הרפליקה של הספינה מקירנייה בנמל לימסול
חלק מתחתית הספינה שנפגע מנזקי הים הטבעיים
נבחרת רוסיה בבייסבול

| --- | --- |
 כינוי:  הדובים
 התאחדות:  פדרציית הבייסבול הרוסית
 השתייכות:  קונפדרציית הבייסבול האירופית
 http://www.baseballrussia.ru
 
 אליפות העולם בבייסבול
 הופעות:  3 (הראשונה ב-1993)
 ההישג הטוב:  מקום 8
 אליפות אירופה
 הופעות:  11 (הראשונה ב-1993)
 ההישג הטוב:  מקום שני (2001)
 
| מדליות |
| --- | --- | --- |
אליפות אירופה
כסף: ‏גרמניה 2001
נבחרת רוסיה בבייסבול היא הנבחרת הלאומית המייצגת את רוסיה בתחרויות בייסבול בינלאומיות. הארגון השולט עליה הוא פדרציית הבייסבול הרוסית.
היסטוריה

הופעת הבכורה של נבחרת הבייסבול הרוסית בתחרויות בינלאומיות התקיימה ביולי 1993 באליפות אירופה בבירת שוודיה סטוקהולם. בשלב הבתים הרוסים הפסידו שלוש פעמים: לספרד 6:17, הולנד 2:6 ושוודיה 5:19 ולא עלו לשלב הבא. בטורניר על המקומות 5–8 הנבחרת הרוסית הפסידה פעמיים לגרמניה 8:9 ו-1:4, הפסידה לספרד 5:8 וחלקה את מאזן הניצחונות עם בלגיה – 1:3 ו-11:8 וסיימה במקום השמיני והאחרון.
שנתיים לאחר מכן, באליפות אירופה הבאה, נבחרת רוסיה הופיעה בהצלחה רבה יותר, אומנם סיימה במקום 8, אך כבר בקרב 10 נבחרות שהשתתפו. בשנים 1997 ו-1999 רוסיה תפסה את המקום הרביעי ובשנת 2001 ההצלחה הגדולה הראשונה הגיעה: אליפות אירופה 2001 נערכה בגרמניה ובשלב הבתים הרוסים תפסו את המקום השני בבית. ברבע הגמר נבחרת רוסיה ניצחה בביטחון את נבחרת גרמניה 10:4, בחצי הגמר גברה על איטליה 2:0 ורק בגמר הפסידה לנבחרת הולנד – בתוצאה 0:4. שחקן הבייסבול הרוסי ריאטת מחמטוב נבחר לשחקן המצטיין בטורניר. סגנות אליפות אירופה נותרה ההצלחה היחידה של נבחרת רוסיה במשך כל תקופת קיומה.
בשנים 1997–2003 הייתה התקופה המצליחה ביותר בהיסטוריה של נבחרת הבייסבול הרוסית. בנוסף להופעה מוצלחת באליפות אירופה בשנים אלו, הרוסים השתתפו גם שלוש פעמים באליפות העולם. ב-1998, באיטליה, הנבחרת הפסידה בכל משחקיה וסיימה במקום 26 האחרון. בשנת 2001 בטייוואן, במהלך אליפות העולם הבאה, שחקני נבחרת הבייסבול הרוסים זכו בניצחונם הראשון באליפות העולם כשגברו על נבחרת הפיליפינים 7:6, אך 6 תבוסות במשחקים הנותרים לא איפשרו לה לעלות מעל למקום 13. הנבחרת הראתה תוצאה דומה כעבור שנתיים בקובה.
השנים שלאחר מכן התאפיינו בירידה בהישגים ובתוצאות נבחרת רוסיה, שנבעה מהפופולריות הנמוכה בדרך כלל של ענף הבייסבול במדינה. אחרי 2003 נבחרת רוסיה באליפות אירופה מעולם לא הצליחה להתעלות מעל למקום השמיני ועם זאת, התקווה לשוב לעמדת המובילה באירופה ניתנת על ידי הופעות מוצלחות של הנבחרות בקבוצות הגילאים השונים באליפות היבשת. נבחרות הנוער, הצעירות, הצוערים והצעירים של המדינה זכו שוב ושוב במדליות שונות באליפויות אירופה.
תוצאות > אליפות עולם

1994 – לא העפילה
1998 – מקום 16
2001 – מקום 13–14
2003 – מקום 13
2005 – לא העפילה
2007 – לא העפילה
2009 – לא העפילה
2011 – לא העפילה
תוצאות > אליפות אירופה

| --- | --- |
 1993 – מקום 8  1995 – מקום 8  1997 – מקום 4  1999 – מקום 4  2001 – מקום 2  2003 – מקום 8:  2005 – מקום 11  2007 – מקום 10  2010 – לא העפילה  2012 – מקום 12  2014 – מקום 8  2016 – מקום 12  2021 – מקום 10
ניקולאס ריי

| --- | --- |

ז'ה ז'ה גאבור וניקולס ריי 1953
 לידה:  7 באוגוסט 1911 לה קרוס, ארצות הברית 
 פטירה:  16 ביוני 1979 (בגיל 67) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1948 
 מקום לימודים:  אוניברסיטת שיקגו  Lincoln Park High School  La Crosse Central High School 
 בן או בת זוג:  גלוריה גראהם (1948–1952) 
 צאצאים:  Anthony Ray 
 פרופיל ב-IMDb
 
ניקולאס ריי (באנגלית: Nicholas Ray;‏ 7 באוגוסט 1911 - 16 ביוני 1979) נולד בשם ריימונד ניקולס קינזל הבן (Raymond Nicholas Kienzle Jr.) היה במאי, תסריטאי, ושחקן קולנוע אמריקאי, שנודע בעיקר בשל סרטו מרד הנעורים (Rebel Without a Cause).
ריי זכה להערכה גם בשל מספר רב של סרטים עלילתיים באורך מלא שיצר בין 1947 לבין 1963 בהם:ding Bigger Than Life, Johnny Guitar, They Live by Night, In a Lonely Place, רוח מעבר לאוורגליידס ו-55 יום בפקינג וכן בשל סרט ניסיוני שייצר בשנות השבעים בשם אנחנו לא יכולים ללכת הביתה שוב, אשר הושלם רק לאחר מותו של ריי מסרטן ריאות. סגנונו מתאפיין בקומפוזיציות המוקפדות בתוך פריים הסינמסקופ והשימוש הראוותני בצבע. לריי הייתה השפעה חשובה על הגל החדש הצרפתי. בביקורת מפורסמת לסרטו של ריי "ניצחון מר" כתב ז'אן לוק גודאר, "הקולנוע הוא ניקולס ריי".
פילמוגרפיה (במאי)

פרק זה לוקה בחסר. אנא תרמו לוויקיפדיה ו.
| שנה | כותרת | הערות |
| --- | --- | --- |
| 1954 | ג'וני גיטאר |  |
| 1955 | מרד הנעורים |  |
| 1960 | התמימים והפראים |  |
| 1963 | 55 יום בפקינג |  |
פילמוגרפיה (שחקן)

| שנה | כותרת | תפקיד | הערות |
| --- | --- | --- | --- |
| 1945 | אילן גדל בברוקלין | פקיד במאפייה | ללא קרדיט |
| 1955 | מרד הנעורים | איש בשוט האחרון | ללא קרדיט |
| 1963 | 55 יום בפקינג | שר ארצות הברית | ללא קרדיט |
| 1973 | אנחנו לא יכולים ללכת הביתה שוב | ניק ריי |  |
| 1974 | חלומות רטובים | השוער | (בקטע "The Janitor") |
| 1977 | הידיד האמריקני | דרואט |  |
| 1979 | שיער | The General | תפקידו האחרון בקולנוע |
הערות שוליים

↑  "There was theatre (Griffith), poetry (Murnau), painting (Rossellini), dance (Eisenstein), music (Renoir). Henceforth there is cinema. And the cinema is Nicholas Ray
| --- | --- |
בקרת זהויות :  NLI: 987007511751205171  PLWABN: 9810597917205606  BIBSYS: 90560851  BNE: XX895829  BnF: cb12353788w (data)  CANTIC: a1227401x  CiNii: DA13139502  GND: 118870947  ICCU: RAVV089111  ISNI: 0000 0001 2117 3136  LCCN: n82106672  NDL: 00694059  NKC: xx0109850  NLK: KAC201104989  NTA: 07106754X  SNAC: w6p84z0w  SUDOC: 028656792  Trove: 1171411  VIAF: 86425   WorldCat (עם VIAF): 86425
נונאטאקי מורס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  84°16′00″S 160°49′59″E﻿ / ﻿84.2667°S 160.833°E﻿ / -84.2667; 160.833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מורס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי מורס
 
נונאטאק מורס (באנגלית: Morse Nunataks) הם קבוצה של נונאטאקים מבודדים.
קבוצת נונאטאקי מורס ממוקמת 7.4 קילומטרים מדרום להר אחרנר, בין מצוק לואיס, לבין גבעות מקאלפיין, באזור חוף שקלטון של שטח חסות רוס שבאנטארקטיקה.
ניקולאס פאולס

| --- | --- |

 לידה:  20 בדצמבר 1973 (בן 50) ארגנטינה בואנוס איירס, ארגנטינה
 מדינה:  ארגנטינה
 עיסוק:  שחקן, מוזיקאי
 מספר צאצאים:  3
 פרופיל ב-IMDb
ניקולאס פאולס (בספרדית: Nicolás Pauls; נולד ב-20 בדצמבר 1973) הוא שחקן ומוזיקאי ארגנטינאי.
קריירה

הוא בא ממשפחה של אמנים, שבה אמו הייתה ציירת, אביו היה מפיק סרטים וסביו מצד אביו היו רקדנים. כילד למד תקליטנות ונגינה על כלי הקשה.
הוא הופיע בסדרות וסרטים רבים, כשהבולט שבהם הוא כשגילם את דמותו של סלבדור בעונה השנייה של הטלנובלה "כמעט מלאכים".
בשנת 2012 שיחק במיני-סדרה "30 días juntos" בכיכובה של אאוחניה סוארס.
בשנת 2013 שיחק לצד אוסבלדו לפורט במיני-סדרה "Inconsciente colectivo" אשר שודרה בערוץ הטלוויזיה הציבורית, הסדרה עוקבת אחר גל התאבדויות בקרב תלמידי שנה ה' בבית ספר פרטי בבואנוס איירס רבתי.
בשנת 2014 שיחק בסרט הדרמה והפנטזיה "Amapola", סרטו הראשון כבמאי של מעצב ההפקה הארגנטינאי אאוחניו זאנטי (אנ').
הוא טבעוני ופעיל למען זכויות בעלי חיים, ואף השתתף בקמפיין כנגד יצור ביצים בארגנטינה.
קריירה > התבטאויות אנטישמיות

בפברואר 2021 הוא פרסם פוסט אנטישמי באינסטגרם: יד גדולה עם טבעת נוצצת שמוחצת קבוצה של אנשים חסרי הגנה, על השרוול שמכסה את הזרוע נמצא מגן דוד. הפוסט עורר תגובות נזעמות ברשתות החברתיות. פאולס התנצל.
הערות שוליים

↑  Sinergia Animal, Nicolás Pauls hace llamamiento contra la producción de huevos en Argentina, sinergiaanimal, ‏2019-05-23 (בספרדית)
↑  ניקולס פאולס פרסם פוסט אנטישמי ואז התנצל, באתר ההסתדרות הציונית העולמית
| --- | --- |
בקרת זהויות :  BNE: XX4774518  ISNI: 0000 0000 5122 892X  LCCN: no2007121423  MusicBrainz: d86d6109-9a47-4768-baca-602498ff904a  SUDOC: 149838794  VIAF: 34246833   WorldCat (עם VIAF): 34246833
מרי לו גוד

| --- | --- |
מרי לו גוד בגיל 85
מרי לו גוד בגיל 85
 לידה:  20 ביוני 1931 גרייפוויין, ארצות הברית 
 פטירה:  20 בנובמבר 2019 (בגיל 88) ליטל רוק, ארצות הברית 
 מקום לימודים:  אוניברסיטת מרכז ארקנסו (1950)  אוניברסיטת ארקנסו (1955) 
 מוסדות:  אוניברסיטת ארקנסו (1999–2011)  אוניברסיטת המדינה של לואיזיאנה (1954–1980)  AlliedSignal (1985–1993) 
 פרסים והוקרה:  מדליית גרוון-אולין (1973)  פרס הינז (2000)  מדליית הזהב של המכון האמריקאי לכימאים (1983)  מדליית גלן ת. סיבורג (1996)  פרס צ'ארלס לתרופ פרסונס (1991)  מדליית המכון למחקר תעשייתי (1991)  מדלית פריסטלי (1997)  פרס אגנס פיי מורגן למחקר (1969)  פרס וניבר בוש (2004)  פרס פיליפ אבלסון של האגודה האמריקאית לקידום המדע (1998)  מדליית הזהב על שם אותמר (1998)  עמיתה באגודה האמריקאית לקידום המדע  היכל התהילה של נשות ארקנסו 
 מספר צאצאים:  2 
 
מרי לו גוד (באנגלית: Mary Lowe Good;‏ 20 ביוני 1931 – 20 בנובמבר 2019) הייתה כימאית אי-אורגנית אמריקאית. גוד תרמה להבנת זרזים כמו רותניום, שמגבירים או מאיצים תגובות כימיות. במהלך חייה המקצועיים, שילבה גוד בין האקדמיה, התעשייה והשירות הציבורי. גוד זכתה בפרסים רבים וביניהם מדליית גרוון-אולין(1973), מדליית פריסטלי(1997), ופרס וניבר בוש (2004).
ביוגרפיה

מרי לו גוד נולדה בעיירה גרייפוויין שבטקסס בשנת 1931, בת לשני מורים - וויני וג'ון לו. בשנת 1943 היא ומשפחתה עזבו את טקסס ועברו לקירבי שבארקנסו, בעקבות מינויו של אביה למנהל בית הספר שם. גוד הצטרפה לקולג' למורים (כיום חלק מאוניברסיטת מרכז ארקנסו). היא תכננה להיות מורה לכלכלת בית - עבודה עם שכר טוב עבור נשים בתקופה ההיא. מה שגרם לה לעבור ללמוד כימיה היה שיעור כימיה שנדרש בכל הקורסים באוניברסיטה, שבו גוד למדה על מארי קירי והוקסמה מההישגים המדעיים שלה. היא קיבלה השראה רבה ממארי קירי, ובעקבות כך היא שינתה את הקורס שלה לכימיה. בשנת 1950 גוד סיימה תואר ראשון, בשנת 1953 סיימה תואר שני ובשנת 1955 סיימה דוקטורט באוניברסיטת ארקנסו. במהלך זמן זה היא פגשה את ויליאם ג'יי גוד, שהיה סטודנט לפיזיקה, והתחתנה איתו. לאחר מכן, גוד הצטרפה לפקולטה לכימיה באוניברסיטת לואיזיאנה. בשנת 1958 אוניברסיטת לואיזיאנה פתחה קמפוס חדש בניו אורלינס ובני הזוג גוד עברו לעבוד שם.
גוד נפטרה בליטל רוק, ארקנסו ב-20 בנובמבר 2019.
פועלה בתחומים השונים > פועלה בתחום האקדמי

בשנת 1967 גוד פרצה דרך בעזרת טכניקה חדשנית הנקראת ספקטרוסקופיית מסבאואר. באמצעות טכניקה זו ניתן תוך זמן קצר להסיק מסקנות שלולא הטכניקה, היה לוקח שנה להסיקן. השיטה הזו שימושית במיוחד בשביל להבין את המבנה המולקולרי של תרכובות מסובכות המכילות יונים מתכתיים. גוד השתמשה בשיטה הזו בשביל ללמוד על תרכובות שמכילות רותניום.
פועלה בתחומים השונים > פועלה בתחום התעשייתי

בשנת 1978 גוד חזרה לקמפוס הראשי של אוניברסיטת לואיזיאנה. היא לא נשארה שם זמן רב, ובשנת 1980 היא עזבה לחברת מוצרי שמן כדי להיות סגנית הנשיא ומנהלת המחקר שם. היא נשארה בתעשייה 13 שנה, ובכל הזמן הזה עבדה באותה החברה. בזמן הזה היא עבדה עם טכנולוגיות חדשניות, כמו פיתוח תהליכים לתיקון זרמי פסולת מסוכנת באמצעות זרזים. בשנת 1993 היא עזבה את החברה. במהלך זמן זה גוד שירתה שנה כנשיאת האגודה האמריקנית לכימיה.
פועלה בתחומים השונים > פועלה בתחום הממשלתי

גוד הייתה חברת הנהלה בהנהלת ארגון המדע הלאומי ארצות הברית (Board, NSB), שמשקפת את המדיניות הלאומית שנקבעת על ידי נשיא ארצות הברית והקונגרס האמריקאי. היא הייתה האישה הראשונה שניהלה מוסד זה, שמנווט את ההשקעות הממשלתיות במדע.
בשנת 1991 נשיא ארצות הברית, ג'ורג' בוש, צירף אותה למועצת היועצים שלו לענייני מדע וטכנולוגיה. העבודות הציבוריות הללו העסיקו את גוד במשרה חלקית. בשנת 1993 מונתה גוד לתפקיד עוזרת השר לטכנולוגיה במשרד המסחר של ארצות הברית, שם היא עבדה ארבע שנים במשרה מלאה. בתפקיד זה היא קידמה את שיתוף הפעולה בין הממשלה, התעשייה והאקדמיה.
פרסים והוקרה

גוד זכתה ב-21 תוארי כבוד, וביניהם:
פרס מחקר מורגן פיי אגנס (1969)
מדליית גרוון אולין (1973)
מדליית הזהב של המכון האמריקאי לכימאים (1983)
מדליית דלמר פהרניי ממכון פרנקלין (1988)
מדליית IRI ממכון המחקר התעשייתי (1991, הייתה האשה הראשונה שזכתה בפרס זה)
מדליית גלן סיבורג (1996, הייתה האשה הראשונה שזכתה בפרס זה)
מדליית פריסטלי (1997, הייתה האשה הראשונה שזכתה בפרס זה)
פרס וניבר בוש (2004, אות הכבוד הגבוה ביותר של קרן המדע הלאומית)
הערות שוליים

1 2  Francis P. Garvan-John M. Olin Medal, American Chemical Society (ACS)
1 2  Mary Lowe Good To Receive 1997 Priestley Medal, Chemical & Engineering News
1 2  Vannevar Bush Award Recipients, National Science Foundation NSB
↑  University of Arkansas, University of Arkansas
↑  Marie Curie Biography, The Famous People
↑  Louisiana State University, Louisiana State University
↑  American Chemical Society, American Chemical Society
↑  Awards for Professionals, IOTA SIGMA PI (ארכיון)
↑  Gold Medal Award Winners, American Institute Chemists
↑  Nominations Sought for Dimick Award, Analytical Chimestry
↑  Industrial Reasearch Institute, Industrial Reasearch Institute
↑  Glenn T.Seaborg Medal, Glenn T.Seaborg Medal
| --- | --- |
בקרת זהויות :  NLI: 987007329896705171  BIBSYS: 90383257  GND: 1200186095  ISNI: 0000 0000 8260 6057  LCCN: n87887892  NDL: 00467328  SNAC: w6cv5mp5  SUDOC: 113595638  VIAF: 70458172   WorldCat (עם VIAF): 70458172
ניקולאס סמאיוה

ניקולאס סמאיוה פאצ'קו (בספרדית: Nicolás Samayoa Pacheco; נולד ב-2 באוגוסט 1995 בגואטמלה סיטי שבגואטמלה) הוא כדורגלן גואטמלי המשחק בעמדת הבלם בקבוצת פוליטכניקה יאשי מליגת העל הרומנית ובנבחרת גוואטמלה.
קריירת מועדונים

סמאיוה החל את הקריירה המקצוענית שלו בניו אינגלנד רבולושן מה-MLS, במדיה ערך הופעה אחת במסגרת גביע ארצות הברית הפתוח.
ב-11 ביוני 2018 הושאל ללאס וגאס לייטס מה-USL, במדיה ערך שתי הופעות ליגה.
ב-1 בינואר 2019 חתם סמאיוה בקומוניקסיונאס מליגת העל הגואטמלית.
קריירה בינלאומית

ב-15 בנובמבר 2018 ערך סמאיוה את הופעת הבכורה שלו בנבחרת גואטמלה, בהפסד 7-0 לנבחרת ישראל במשחק ידידות. ב-27 במרץ 2023 הבקיע את שער הבכורה שלו בנבחרת, בניצחון 4-0 על נבחרת גיאנה הצרפתית במסגרת ליגת האומות של CONCACAF לעונת 2022/2023.
נכלל בסגל הנבחרת לטורניר גביע הזהב 2023.
תארים

ליגת CONCACAF ‏ (1): 2021
ליגת העל הגואטמלית (1): קלאוסורה 2022
הערות שוליים

↑  LIGHTS FC ADDS DEFENDER NICO SAMAYOA TO ROSTER ON LOAN FROM NEW ENGLAND REVOLUTION OF MLS באתר הרשמי של לאס וגאס לייטס, 11 ביוני 2018 (באנגלית)
| נבחרת גואטמלה – גביע הזהב 2023 |
| --- | --- | --- |
|  1 האגן •  2 ארדון •  3 סמאיוה •  4 פינטו •  5 אלטאן •  6 מחייה •  7 הררה •  8 סראביה •  9 רובין •  10 לופס •   11 ארצ'ילה •  12 חרס • 13 גלינדו •  14 לום • 15 סקואן • 16 מוראלס • 17 קסטייאנוס • 18 מנדס-ליינג • 19 גרסיה • 20 גורדיו • 21 פרס • 22 רובלס • 23 אפריסיו • מאמן: טנה |  1 האגן •  2 ארדון •  3 סמאיוה •  4 פינטו •  5 אלטאן •  6 מחייה •  7 הררה •  8 סראביה •  9 רובין •  10 לופס •   11 ארצ'ילה •  12 חרס • 13 גלינדו •  14 לום • 15 סקואן • 16 מוראלס • 17 קסטייאנוס • 18 מנדס-ליינג • 19 גרסיה • 20 גורדיו • 21 פרס • 22 רובלס • 23 אפריסיו • מאמן: טנה | גואטמלה |
ניקולאס פוסטהומוס

| --- | --- |

 לידה:  26 בפברואר 1880 אמסטרדם, הולנד 
 פטירה:  18 באפריל 1960 (בגיל 80) בוסום, הולנד 
 מדינה:  ממלכת ארצות השפלה 
 מקצוע:  כלכלן, מרצה באוניברסיטה, לוחם מחתרת, משפטן, ארכיונאי, היסטוריון כלכלי, היסטוריון, University professor 
 בן או בת זוג:  וילמיין ון דר חוט 
 מידע חסיד אומות העולם
 פרסים והוקרה:  חסיד אומות העולם (16 במרץ 2008) 
 קישורים חיצוניים
 יד ושם:  ניקולאס פוסטהומוס
 
ניקולאס (ניין) פוסטהומוס (בהולנדית: Nicolaas Wilhelmus Posthumus;‏ 1880, אמסטרדם – 1960, בוסום (אנ') שבצפון הולנד) היה היסטוריון של הכלכלה, ארכיונאי וחסיד אומות העולם מהולנד.